Stylvol in swart | SARIE
Australië se model-susters Ashley en Jessica Hart in swart skeppings deur Louis Vuitton. FOTO: Louis Vuitton	Verwante Artikels
Stylvol in swart	deur SARIE.com-span
Victoria Beckham, Poppy Delevingne, Paris Hilton, Jessica en Ashley Hart, asook Donna Karan … Dié bekendes herinner ons aan die tydloosheid van swart.
Hulle het die afgelope week gewys dat swart steeds elegant, stylvol en modern is – ’n treffer in elke vrou se klerekas.
By die gala-aand van amfAR, ’n internasionale stigting vir navorsing oor vigs, wat in New York gehou is, het Poppy Delevingne en die susters Jessica en Ashley Hart (almal modelle) stylvol en grasieus gelyk in swart uitrustings van Louis Vuitton.
Poppy Delevingne se elegant Louis Vuitton-uitrusting by amfAR se gala in New York. FOTO: Luis Vuitton
Die Victoria Secret-model, Jessica Hart lyk modern in swart Louis Vuitton by die amfAR New York gala. FOTO: Louis Vuitton
En dié week dra al wat ’n bekende is swart by die New Yorkse Modeweek, waar klere vir die oorsese lente en somer ten toon gestel word, en wys dat swart altyd ’n treffer is.
Giuliana Rancic en Demi Lovato dra albei swart op Giuliana se nuwe program vir E!, Beyond Candid. FOTO: Instagram (@giulianarancic)
Die beste deel van ’n treffende swart item in jou klerekas is dat dit boonop die perfekte pasmaat is vir die jaar se groot modetendense, soos trofee-halssnoere, patrone en helder kleure. Só dra van die wêreld se bekendes dié kleur vanjaar by die New Yorkse Modeweek.
Elegant in swart: Victoria Beckham by die vertoning van haar klerereeks by die New Yorkse Modeweek. FOTO: Twitter
Ontwerper Donna Karan en die sangeres en aktrise Rita Ora. FOTO: Instagram (@ritaora)
Die susters Paris en Nicky Hilton kombineer swart met patrone by vanjaar se New Yorkse Modeweek. FOTO: Instagram (@parishilton)
Wat is die staatmaker-kleur in jóú klerekas?